Terminal i ri në Aeroportin Nënë Tereza
Terminali i ri modern ka një kapacitet pritës më shumë se 1 milionë udhëtarë në vit
Aeroporti ndërkombëtar "Nënë Tereza" organizoi sot fluturimin e parë të udhëtarëve nga terminali i ri. Terminali ka një kapacitet teorik të pritjes mbi 1 milionë udhëtarë në vit, dhe u punua prej një viti e gjysëm deri në përurimin e sotëm. Drejtori ekzekutiv i aeroportit, Konstandin von Albensleben, thotë se gjithë njerëzit e kompanisë janë të emocionuar dhe krenarë për këtë përurim të aeroportit në Tiranë me një fluturim të parë. Ai thotë se ". Në ceremonitë përurese morën pjesë përfaqësuesit e qeverisë dhe të politikës. Në ndërtesën e re niveli i komoditetit është shumë i lartë. Terminali i ri është 4 herë më i madh se aeroporti ekzistues, i cili tani do të përdoret vetëm për zyrat. Rreth e rrotull aeroportit kompania ka ndërtuar shumë vepra modernizuese të dobishme edhe për komunitetin e banorëve, si rrugë, disa ura, shkolla, si edhe rrjetin e ujit të pijshëmdhe atë të energjisë elektrike. - thotë zoti Alvensleben. Qindra punëtorë, specialistë e inxhinerë dhe makineri të rënda realizuan një projekt të vështirë. "Bashkëpunimi i inxhinerëve gjermanë me kompanitë shqiptare të ndërtimit - thotë dr. Alvensleben - ka qenë tepër i ngushtë si në ndërtimin e terminalit të udhëtarëve, ashtu edhe në atë të bagazheve. prova e këtij bashkëpunimi është pikërisht objekti i përfunduar brenda dy vjetësh, që është një ndërtesë e vështirë dhe e vecantë me struktura hekuri dhe xhami". Terminali u projektua 3 vjet më parë pas një tenderi ndërkombëtar dhe pasi u dha me koncension nga qeveria shqiptare, dhe në terren ai u ndërtua për afro 1 vit e gjysëm, duke zbatuar standartet më të fundit ndërkombëtare të sigurisë dhe të cilësisë së shrbimit ndaj udhëtarëve.